ভিজিটিং কার্ডে মান্নান নিজেকে সাবিল গ্রুপের ব্যবস্থাপনা পরিচালক উল্লেখ করেন। করপোরেট অফিস ঢাকার দিলকুশা বাণিজ্যিক এলাকা, বিসিআইসি ভবনের ১৬ তলায়। রেজিস্টার্ড অফিস খুলনার বয়রায়; আর প্রধান কার্যালয় বাগেরহাটের মিঠাপুকুরে। শাখা অফিস আছে সাতক্ষীরা, নড়াইল, পিরোজপুর ও যশোরে। ভিজিটিং কার্ডে অ্যাজাক্স জুট মিলস, সাবিল পেপার মিলস, সাবিল লেদার ইন্ডাস্ট্রিজ লি., সাবিল অটোমেটিক ব্রিকস লি., বাগেরহাট ট্রেডিং লি., জাকারিয়া এন্টারপ্রাইজ ও নিউ বসুন্ধরা রিয়েল এস্টেট লিমিটেড—মোট সাতটি প্রতিষ্ঠানের নাম রয়েছে।